এ পরিস্থিতিতে ভুক্তভোগী ও শঙ্কিত জুয়েল আইচ গণমাধ্যমের কাছে অভিযোগ করে বলেন, ‘নির্মাণ সংশ্লিষ্টদের একাধিকবার সতর্ক করার পরও তারা কাজ বন্ধ করেননি। বিল্ডিং কোড অনুযায়ী যে পরিমাণ জায়গা ফাঁকা রাখা দরকার তা বিটিআই নামের ডেভেলপার কোম্পানিটি ফাঁকা রাখছে না। তারা তাদের ভবনের গ্রাউন্ড ফ্লোরের মাটি কাটতে লোহার খুঁটিগুলো এমনভাবে বসিয়েছে যে, তাতে আমার সম্পূর্ণ বাড়িটি ভূমিকম্পের মতো কেঁপে উঠছে। যে কারণে আমার পরিবারসহ ভাড়াটিয়াদের মধ্যে প্রতিনিয়ত বিরাজ করছে আতঙ্ক। বিষয়টি সম্পর্কে ইতিমধ্যে রাজউকের চেয়ারম্যানকে জানানো হয়েছে।’